钦定古今图书集成/明伦汇编/闺媛典/第046卷 > 耶律奴妻萧氏
## 钦定古今图书集成/明伦汇编/闺媛典/第046卷 > 耶律奴妻萧氏

按《盛京通志》：耶律奴妻，小字意辛，国舅驸马都尉陶
苏干之女。二十始适奴，以孝谨闻。奴与枢密使乙辛
有隙，被诬夺爵，流乌古部。帝以意辛公主之女，欲使
绝婚。意辛曰：“陛下天地之恩，然夫妇之义，死生以之。
临难，顿乖纲常，禽兽何异。”帝从之，命召还。子国隐，仕
保大中。意辛谓诸子曰：“吾度卢彦伦必叛，汝辈速避，
我当死之。”贼至遇害。